Priopćenje za javnost

**MG4 Electric modelu dodijeljena nagrada EuroNCAP** **Pet zvjezdica za sigurnost**

* **MG4 Electric postiže najvišu ocjenu tijekom najnovijeg kruga Euro NCAP testiranja sigurnosti**
* **Ocjena od pet zvjezdica dodijeljena cijelom trenutnom asortimanu MG4 modela**
* **Europska referentna ocjena sigurnosti automobila koju podupire MG Pilot; paket aktivnih vozačkih sustava koji je standardno dostupan na ovom MG4 Electric modelu**

Amsterdam, 7. prosinca 2022. – Tvrtka MG Motor Europe objavila je da je njen novi potpuno električni MG4 hatchback postigao maksimalnu Euro NCAP ocjenu sigurnosti od pet zvjezdica.Kao dio rigoroznog procesa testiranja – koji ispituje sigurnost djece i odraslih putnika, zaštitu ranjivih sudionika u prometu i sigurnosne pomoćne funkcije vozila – Euro NCAP je dodijelio pet zvjezdica svim trenutnim specifikacijama MG4, uključujući standardne, udobne i luksuzne inačice opreme modela.

Sva MG4 vozila opremljena su MG Pilotom, sveobuhvatnim paketom sigurnosne opreme dizajniranom da ponudi dodatni sloj zaštite. Sustavi pomoći za vozača, uključujući aktivno kočenje u nuždi, prilagodljivi tempomat, pomoć za održanje u voznoj traci i upozoravanje vozača uključeni su kao standard u cijeloj ponudi. Inteligentna pomoć za duga svjetla i pomoć za ograničenje brzine također su uključeni kao dio jednostavnog, intuitivnog paketa sigurnosnih značajki koje štite putnike i druge sudionike u prometu.

Euro NCAP rezultat također označava prvi rezultat testiranja koji uključuje MG-ovu modularnu skalabilnu platformu (MSP) – novu, prilagodljivu arhitekturu vozila dizajniranu da podupre sljedeću generaciju MG automobila diljem Europe.

Od 1997. godine, Europski program za ocjenu novih automobila mjerilo je za sigurnost novih vozila u prodaji u Europi – pomažući potrošačima da donesu informirane odluke pri odabiru svog sljedećeg vozila. Euro NCAP provodi sveobuhvatne, objektivne i neovisne procjene sigurnosti, sada uzimajući u obzir standardne pomoćne sustave i pasivnu sigurnost.

Prošli i sadašnji rezultati testiranja vozila dostupni su na [www.euroncap.com](http://www.euroncap.com).

**Za daljnje informacije molimo kontaktirajte:**

**Adresa e-pošte:** [mg@grandautomotive.hr](mailto:mg@grandautomotive.hr)

**O MG-u – električna mobilnost dostupna za Europu**

MG je bio ispred svog vremena, sve od kada je ovaj proizvođač automobila započeo kao Morris Garages 1924. godine, prije gotovo sto godina. Sada se nova generacija može odlučiti za vozilo ove legendarne marke. Profinjeno, inteligentno, povezano i spremno za budućnost. MG-ova jasna misija je učiniti električnu mobilnost dostupnom svim europskim vozačima koji su spremni prihvatiti novi električni stil života. Ponuda pametnih, praktičnih, sigurnih, povoljnih i tehnološki naprednih vozila u različitim segmentima za različite potrebe. MG automobili razvijeni su u dizajnerskim studijima tvrtke u Šangaju, u suradnji s našim naprednim dizajnerskim studijem u Londonu. MG se proizvodi u Kini i već je dostupan u raznim europskim zemljama. Od 2007. godine, MG je jedan od brendova SAIC Motor, koji je jedan od deset najvećih proizvođača automobila u svijetu.

# 